נדב דלומי

נדב דלומי (נולד ב-19 בנובמבר 1975) הוא מוזיקאי, זמר-יוצר ועורך דין ישראלי. נולד בבאר שבע. בילדותו למד מוזיקה קלאסית במשך שבע שנים בקונסרבטוריון העירוני בבאר שבע. בנעוריו למד גיטרה והחל לנגן בלהקות שונות. בשנים 1997–2000 למד משפטים במכללה האקדמית למשפטים ברמת גן. משנת 2001 דלומי הוא עורך דין עצמאי, מומחה בתחום דיני עבודה. נדב דלומי נשוי ואב לשלושה ילדים, מתגורר בלהבים. הוא אחיה הבכור של הזמרת רוני דלומי. בשנת 2015 הוציא דלומי אלבום בכורה בשם "סוף היום" בהפקת דודו חמד. האלבום עוסק, בנוסף לנושאים אישיים, גם בעיר באר שבע ובחיים בדרום הארץ. בשנת 2017 הוציא אלבום שני, EP בשם "Happiness". האלבום, בשפה האנגלית, הופק על ידי יוסי שטרית ועוסק בגאות ושפל נפשיים. באלבום ביצוע מיוחד לשיר Dancing Queen של להקת אבבא, אשר זכה להערכה בעולם וקיבל במגזינים שונים את התואר, אחת מגרסאות הכיסוי הטובות ביותר לשנת 2017. בשנת 2019 יצא לאור אלבומו השלישי "צעד לאחור" בהפקת דודו חמד; יוסי שטרית שימש כיועץ אמנותי. שירי האלבום, בהשפעות פולק וקאנטרי אמריקאים, הושמעו רבות בפלטפורמות הדיגיטליות ובתחנות הרדיו. את הוצאת האלבום ליווה מסע הופעות. בשנת 2020 הוציא דלומי לאור כמה סינגלים נפרדים. בשנת 2021 הקליט וצילם שירים חדשים באולפני בוראס, במסגרת הקלטה חיה (live session) בשם "חי בבאר שבע". בשנת 2022 הוציא דלומי אלבום קונספט בשם "כל הגיבורים עזבו". האלבום הוא יצירה פוליטית, העוסקת בישראליות ובנושאים שהמוזיקה הישראלית מיעטה להתייחס אליהם, בגישה אנושית וביקורתית. את האלבום הפיק יוסי שטרית, והוא מכיל 17 רצועות (שירים, מונולוגים, דיאלוגים). באלבום ארבע דמויות שונות - אנטי גיבורים: בחור צעיר שננטש בידי אביו, אשה זקנה ובודדה, בחורה חוזרת בתשובה ופוליטיקאי מושחת. בשונה מאלבומיו הקודמים, שכתב לבדו, הפעם השתתפו בכתיבת חלק מהשירים כותבים נוספים: יוחנן קרסל, גיל אליאס ויוסי שטרית. באלבום משתתפים כמבצעים: רבקה מיכאלי, שי אביבי, אסי לוי, רחל ירון, דני שפירא, קארין צרפתי, רונן הירשלר וליאת ציון. כל אלבומיו של דלומי יצאו לאור תחת הלייבל "517 Records". 2015 – "סוף היום", 517 Records 2017 – Happiness" (EP)" 2019 – "צעד לאחור", 517 Records 2022 – "כל הגיבורים עזבו", 517 Records מדיה וקבצים בנושא נדב דלומי בוויקישיתוף מידע על נדב דלומי בקטלוג הספרייה הלאומית נדב דלומי - לאיפה הולכים מכאן? (חי בבאר שבע), סרטון בערוץ "nadav dalumi", באתר יוטיוב (אורך: 04:42) נדב דלומי - אפרסקים (חי בבאר שבע), סרטון בערוץ "nadav dalumi", באתר יוטיוב (אורך: 02:55) The Best ABBA Covers Ever, Cover Me, ‏נלקח ב-23 במרץ 2023 The 10 best ABBA covers ever recorded. Officially., QX Magazine, ‏3 באוגוסט 2019 דניאל כהן, בלדה לעורך דין: נדב דלומי מטפח קריירה משפטית וגם כובש את הפלייליסט, באתר mynet‏ באר שבע, 5 ביוני 2019 "צעד לאחור" - אלבום השנה. מסכמים שנה של מוזיקה ישראלית – תשע"ט - Columbus Music Magazine, באתר Columbus Music Magazine, ‏5 באוגוסט 2019 יובל אראל‏, נדב דלומי – צעד לאחור, בבלוג של יובל אראל, מגזין מוזיקה ותרבות, 24 במרץ 2019 נדב דלומי - בואי אליי (חי בבאר שבע), סרטון בערוץ "nadav dalumi", באתר יוטיוב (אורך: 02:43) יהלי אוזן, החיים לקחו אותי לכיוון הקריירה אבל תמיד הייתה בי האהבה למוזיקה, באתר באר שבע נט בשבילה אתה תמיד גיבור על, באתר 103fm, ‏20 באוקטובר 2022 רבקה מיכאלי אירחה את נדב דלומי שהשיק אלבום חדש, באתר 103fm, ‏28 באוקטובר 2022 עמי פרידמן, "האדמה שלנו רועדת": המשפטן שמנסה לחבר את הקצוות - דרך המוזיקה, באתר ישראל היום, 17 בינואר 2023 צפייה מרחוק על הארץ /// עומר אסייס על האלבום החדש של נדב דלומי, 'כל הגיבורים עזבו' - Columbus Music Magazine, באתר Columbus Music Magazine, ‏2023 תרבות הערב - נדב דלומי, באתר רשת ב', ‏17 בינואר 23 דיבור מקומי עם רוני ורטהיימר - נדב דלומי, באתר כאן88, ‏9 בפברואר 2023